proxectonos/corpus_dominio_legal_administrativo_tmp huggingface dataset:
APROBACIÓN INICIAL ORZAMENTO DO CONCELLO DE VIGO 2022
ADMINISTRACIÓN LOCAL — Municipal — Vigo (Presupostos e cadros de persoal, 18/11/2021)

O Pleno desta Corporación Municipal, en sesión extraordinaria do día 17 de novembro do 2021, aprobou inicialmente o Orzamento Xeral do Concello de Vigo que deberá rexer durante o exercicio económico de 2022 e no cal se integran os seguintes: En cumprimento do preceptuado nos artigos 169 e 170 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo e artigo 13 da Lei 39/2015, de 1 de outubro, do Procedemento Administrativo Común das Administracións Públicas, o devandito expediente estará a disposición dos interesados no Punto de Acceso Xeral do Concello co enderezo electrónico de referencia da sede electrónica do Concello de Vigo https://sede.vigo.org, no portal de transparencia https://transparencia.vigo.org, así como o expediente físico nas dependencias do servizo de Intervención – Contabilidade deste Concello durante o período de 15 días hábiles, contados a partir do seguinte á inserción do presente Edicto no Boletín Oficial da Provincia. Contra a devandita aprobación inicial, poderán os interesados interpor reclamacións ante o Excmo. Concello Pleno, durante o transcurso da referida exposición, de acordo cos supostos taxados no artigo 170 do Texto refundido da Lei Reguladora das Facendas Locais, aprobado polo RD 2/2004. No suposto de non presentarse reclamacións durante dito prazo, considerarase definitivamente aprobado o Orzamento Xeral do Concello de Vigo que rexerán para o ano 2022. LG/ En Vigo, á data da sinatura electrónica O ALCALDE-PRESIDENTE Abel R. Caballero Alvarez
DH. A36.01471 CCUU CANICOUVA, MODIFICACIÓN DE CARACTERÍSTICAS DA CONCESIÓN OUTORGADA NA PARROQUIA DA CANICOUVA (SANTO ESTEVO), PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 19/02/2021)

A Comunidade de Usuarios de Canicouva, co CIF ****5084, solicita de Augas de Galicia a modificación de características da concesión outorgada con data 8/3/2005, no lugar de Coto das Forcadas, parroquia da Canicouva (Santo Estevo), no concello de Pontevedra, con destino a uso doméstico: inclusión de novos mananciais. Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A36.01471 As características do aproveitamento son: A modificación consiste na captación de seis novos mananciais que se unen aos tres autorizados na concesión orixinal. A auga dos mananciais reúnese a través de varias arquetas para conducila a depósito formigón en parc.1179 do pol.412 do que parten tres tubaxes que distribúen a auga as vivendas que abastece a comunidade, ademais de 11 fontes e depósito contra incendios forestais. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, O xefe do servizo territorial de Augas de Galic ia (P. S. Resoluc. dirección de Augas de Galicia do 20/02/2017) Alberto Bosquet Herreros (Sinatura dixital)
EXPOSICIÓN PÚBLICA E PERÍODO DE COBRANZA DO IMPOSTO SOBRE ACTIVIDADES ECONÓMICAS
ADMINISTRACIÓN LOCAL — Municipal — Vilagarcía de Arousa (Recadación, 12/11/2021)

Lugar: Departamento de Rendas Aprobado por resolución do Alcalde de data 04.11.2021 o Padrón Fiscal do Imposto sobre actividades económicas do 2021, queda exposto ao público durante o prazo de 20 días hábiles, que empezarán a contar dende o día seguinte ao da inserción deste edicto no Boletín Oficial da Provincia. O presente anuncio ten carácter de notificación colectiva ao abeiro do artigo 102.3 da Lei 58/2003, de 17 de decembro, xeral tributaria. Contra as débedas consignadas no Padrón contributivo e notificadas colectivamente mediante o presente anuncio, os interesados poderán interpoñer os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá interpoñerse calquera outro recurso que os interesados consideren oportuno. Vilagarcía de Arousa, na data da sinatura electrónica. O Alcalde Alberto Varela Paz
CONVOCATORIA DE PROCEDEMENTO SELECTIVO DE DOUS CONDUTORES-OPERARIOS DE SERVIZOS PARA VEHÍCULO MOTOBOMBA ANO 2021
ADMINISTRACIÓN LOCAL — Municipal — Forcarei (Persoal, oposicións, 25/06/2021)

Por Resolución de Alcaldía numero 2021-0503 de data 20/06/2021 aprobáronse as bases para a contratación de dous condutores operarios de servizos para vehículo de motobomba. O prazo de presentación de solicitudes é de 5 días hábiles contados dende o día seguinte ao da publicación do presente anuncio no Boletín Oficial da Provincia de Pontevedra. As bases e demais documentación pódense consultar no Taboleiro de Anuncios do Concello e na Sede Electrónica Municipal, con acceso a través da dirección electrónica: https://forcarei.sedelectronica. gal/ DOCUMENTO ASINADO DIXITALMENTE SEGUNDO OS DATOS QUE FIGURAN NA MARXE
APROBACIÓN INICIAL DO REGULAMENTO DE ORGANIZACIÓN E FUNCIONAMENTO DO PUNTO DE ATENCIÓN Á INFANCIA (PAI)
ADMINISTRACIÓN LOCAL — Municipal — Rodeiro (Ordenanzas e Regulamentos, 02/07/2021)

Aprobado inicialmente polo Pleno do Concello, na sesión ordinaria celebrada o día 28 de xuño de 2021, o Regulamento de organización e funcionamento do Punto de Atención á Infancia (PAI) do Concello de Rodeiro, de conformidade co disposto no artigo 49 da Lei 7/1985, do 2 de abril, reguladora das Bases do Réxime Local, exponse ao público por espazo de trinta días, contados a partires do seguinte ao da publicación deste edicto no Boletín Oficial da Provincial, para que calquera persoa interesada poda consultalo e formular as reclamacións que estimen oportunas. De non presentarse reclamacións ou suxestións durante dito período, entenderase definitivamente adoptado o acordo ata entón provisional, segundo o disposto no artigo 49 c) da devandita Lei. Rodeiro, 29 de xuño de 2021 O alcalde (sinatura dixital) Rubén P. Quintá Quintá
APROBACIÓN INICIAL DE EXPEDIENTE DE DESLINDE DE BEN
ADMINISTRACIÓN LOCAL — Municipal — Crecente (Outros documentos, notificacións e informacións públicas, 15/04/2021)

Logo de se instruír polos servizos competentes do Concello de Crecente expediente de deslinde do seguinte BEN: Referencia catastral: 36014A023003170000YW Localización: Pol.23 Parcela 317. Novás de Arriba- Crecente- Clase: RÚSTICO Superficie: 3.936,00 m2 Coeficiente: 100% Uso: AGRARIO Aprobado inicialmente por Acordo do Pleno de data 25 de marzo do 2021, convócase, de conformidade co artigo 61 do Regulamento de Bens das Entidades Locais, aprobado por Real Decreto 1372/1986, de 13 de xuño, trámite de información pública, a fin de que calquera persoa física ou xurídica poida examinar o expediente, e de que as persoas interesadas poidan presentar cantos documentos estimaren conducentes á proba e defensa dos seus dereitos, até vinte días anteriores ao comezo das operacións, que terán lugar o día posterior ao trasncurso de 60 días naturais dende a data de publicación deste anuncio, ás 10.00 horas. Os traballos de deslinde desenvolveranse na parcela con referencia catastral 36014A023003170000YW (Polígono 23, parcela 317- Novás de Arriba- Crecente Pontevedra). Transcorrido este prazo, non se admitirá documentación nin alegación algunha. Á súa vez, estará á súa disposición na sede electrónica deste Concello [dirección https://crecente.gal]. O presente anuncio servirá de notificación ás persoas interesadas, no caso de que non poida efectuarse a notificación persoal do outorgamento do trámite de audiencia.
APROBACIÓN INICIAL SUPLEMENTO DE CRÉDITO 3/2021
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 03/11/2021)

O Pleno do Concello Cerdedo-Cotobade en sesión extraordinaria urxente de data de 27 de outrubro de 2021, adoptou o acordo de aprobar inicialmente o expediente de modificación de crédito número 125/2021, na modalidade de suplemento de crédito 3/2019 financiado con baixas ou anulacións doutras aplicacións, expediente que se expón ao público para o seu examen polos interesados e presentación de reclamacións durante o prazo de 15 días hábiles contados a partires do día seguinte ó da inserción do presente anuncio no Boletín Oficial da Provincia. Vencido o prazo sinalado sen que se presenten reclamacións, a devandita modificación entenderase definitivamente aprobada, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais. Cerdedo-Cotobade, O Alcalde — Jorge Cubela López (Asinado dixitalmente na data reflectida ao marxe).
RECTIFICACIÓN DA RESOLUCIÓN PRESIDENCIAL Nº 2021005938 POLA QUE SE APROBA A CONVOCATORIA DE PROCESOS SELECTIVOS PARA CUBRIR PRAZAS E POSTOS VACANTES NO CADRO DE PERSOAL FUNCIONARIO E LABORAL FIXO DA DEPUTACIÓN DE PONTEVEDRA (CPI2021J)
ADMINISTRACIÓN LOCAL — Provincial — Deputación Provincial (Persoal, oposicións, 29/11/2021)

EXPEDIENTE: 2021050724. ASUNTO: Rectificación da Resolución Presidencial nº 2021005938 pola que se aproba a convocatoria de procesos selectivos para cubrir prazas e postos vacantes no cadro de persoal funcionario e laboral fixo da Deputación de Pontevedra, incluídas nas Ofertas de Emprego Público dos anos 2018,2020 e 2021, reservadas á quenda de promoción interna (CPI2021J). TRÁMITE: Rectificación. O deputado, en virtude das competencias delegadas da Presidencia en materia de persoal, dita a seguinte Por Resolución Presidencial nº 2021005938 apróbase a convocatoria de procesos selectivos para cubrir prazas e postos vacantes no cadro de persoal funcionario e laboral fixo da Deputación de Pontevedra, incluídas nas Ofertas de Emprego Público dos anos 2018,2020 e 2021, reservadas á quenda de promoción interna (CPI2021J). Advertido un erro na base sexta das xerais baixo o epígrafe “Prazo para a presentación de solicitudes” e de conformidade co artigo 109.2 da Lei 39/2015, de 30 de outubro de procedemento administrativo común das Administracións Públicas, RESOLVO rectificar dita resolución, no senso que o prazo de presentación de solicitudes para os postos convocados de persoal laboral fixo, será de 20 días naturais contados a partir da publicación do extracto da convocatoria no Diario Oficial de Galicia (DOG). Como consecuencia deste erro, o prazo de presentación de solicitudes para os postos convocados de persoal laboral fixo, será de 20 días naturais contados a partir da publicación desta rectificación no Diario Oficial de Galicia (DOG). Asinado dixitalmente á marxe
RECTIFICACIÓN DA CONCESIÓN DOS PREMIOS DO CONCURSO REACCIÓN POLO CLIMA 2021
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 06/08/2021)

RESOLUCIÓN PRESIDENCIAL BEB/acc O deputado delegado de Réxime Interior, Economía, Facenda e Oral en virtude das competencias delegadas pola Presidencia, mediante as RP núm.2019012988 e 2019014186, de 15 de xullo e 1 de agosto de 2019, modificadas por RP núm.2020003407, de 28 de maio de 2020, dita a seguinte RESOLUCIÓN: 1º. Por Resolución Presidencial número 2021004111 de 13 de xullo de 2021, o deputado aprobou a declaración do abono das contías establecidas nas bases reguladoras do concurso “Reacción polo clima 2021” con cargo a aplicación orzamentaria 21/231.2311.481.01 para os proxectos gañadores.2º. Se ben os traballos gañadores son correctos, advírtese unha serie de erros no contido da Resolución. En consecuencia, de conformidade có establecido no artigo 109.2 da Lei 39/2015 de 1 de outubro, do procedemento administrativo común das Administración Públicas, Onde di: “TRÁMITE” “RP CONCESION DE PREMIOS” Debe dicir: “TRAMITE” “RP CONCESION DE PREMIOS E ORDENACION DE ABONO” Onde di: “ 1. Declarar o abono das contías establecidas nas Bases reguladoras do concurso “Reacción polo Clima 2021”, con cargo á aplicación orzamentaria 21/231.2311.481.01 do orzamento provincial, para os seguintes proxectos gañadores: ”. “2. Publicar a resolución derivada da decisión do Xurado no BOPPO e na páxina Web da Deputación de Pontevedra www.depo. gal” Debe dicir: 1. Conceder os premios e dispoñer o gasto das contías establecidas nas Bases reguladoras do concurso “Reacción polo Clima 2021”, con cargo á aplicación orzamentaria 21/231.2311.481.01 do orzamento provincial, para os seguintes proxectos gañadores: 2. Ordenar o abono das contías establecidas as persoas gañadoras dos proxectos premiados.3. Publicar a resolución derivada da decisión do Xurado no BOPPO e na páxina Web da Deputación de Pontevedra www.depo. gal Asinado dixitalmente na data que figura á marxe Contra esta resolución que pon fin á vía administrativa, poderase interpoñer un recurso potestativo de reposición ante o mesmo órgano que o ditou, no prazo dun mes para partir do día seguinte ao desta publicación (artigos 112, 123 e 124 da LPACAP), ou ben, directamente, un recurso contencioso-administrativo perante o xulgado do Contencioso-Administrativo de Pontevedra, no prazo de dous meses, establecido no artigo 46 da Lei 29/1998, do 13 de xullo, reguladora da xurisdición contencioso-administrativa. Todo isto sen prexuízo de que poida interpoñer calquera outro recurso que estime convinte.
DH. W36.77156 A EIRA VELLA CB, SOLICITUDE DE AUTORIZACIÓN DE OBRAS NO LUGAR DE ORICEIRA-VILANOVA, PARROQUIA DE O HÍO (CONCELLO DE CANGAS)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 28/05/2021)

As obras solicitadas consisten na construción de cinco apartamentos turísticos, de 56 m² de superficie cada un, e dúas edificacións auxiliares de 37,35 m² de superficie total, en zona de policía dun rego sen nome, nas parcelas catastrais 36008A00400352000JF, 36008A004005890000JZ, 36008A004005900000JE. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 11 de maio de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
CONVOCATORIA DE PROCEDEMENTO SELECTIVO DE BRIGADA MUNICIPAL DE PREVENCIÓN DE INCEDIOS FORESTAIS ANO 2021
ADMINISTRACIÓN LOCAL — Municipal — Forcarei (Persoal, oposicións, 25/06/2021)

Por Resolución de Alcaldía número 2021-0502 de data 21/06/2021, aprobáronse as bases para a contratación dunha Brigada de Prevención e Defensa contra Incendios forestais, composta por un Xefe de Brigada e catro peóns. O prazo de presentación de solicitudes é de 5 días hábiles contados dende o día seguinte ao da publicación do presente anuncio no Boletín Oficial da Provincia de Pontevedra. As bases e demais documentación pódense consultar no Taboleiro de Anuncios do Concello e na Sede Electrónica Municipal, con acceso a través da dirección electrónica: https://forcarei.sedelectronica. gal/ DOCUMENTO ASINADO DIXITALMENTE SEGUNDO OS DATOS QUE FIGURAN NA MARXE
OFERTA DE EMPREGO PÚBLICO 2021
ADMINISTRACIÓN LOCAL — Municipal — Vigo (Oferta de emprego público, 29/12/2021)

Con data 23 de decembro de 2021, a Xunta de Goberno Local, en sesión extraordinaria e urxente, adoptou o seguinte acordo de aprobación da Oferta de Emprego Público 2021 (expdte.37053/220): “PRIMEIRO: Aprobar a Oferta de Emprego Público do Concello de Vigo para o ano 2021, integrada polas seguintes prazas vacantes: SEGUNDO: De conformidade co disposto no artigo 59 do Real Decreto Lexislativo 5/2015, do 30 de outubro, polo que se aproba o Texto Refundido do Estatuto Básico do Empregado Público (TREBEP) resérvanse un total de 4 prazas para persoas con diversidade funcional, dúas delas para ser cubertas por persoas que acrediten diversidade intelectual e as restantes para persoas que acrediten calquera outro tipo de diversidade funcional.” MDG/bl Vigo, na data da sinatura electrónica A CONCELLEIRA-DELEGADA DA ÁREA DE CONTRATACIÓN, PATRIMONIO E XESTIÓN MUNICIPAL (Delegación competencial por Decreto de Alcaldía de 16/04/2021 e acordo da Xunta de Goberno Local de 22/04/2021).- Alexandru Mihail Denisa Ionela Marotta Stefu
PUBLICACIÓN NOMEAMENTOS (CPI2019S)
ADMINISTRACIÓN LOCAL — Provincial — Deputación Provincial (Persoal, oposicións, 15/03/2021)

Rematados os procesos selectivos publicados no Boletín Oficial da Provincia número 203 de data 22 de outubro de 2019, en cumprimento do disposto na base vixésimo segunda da convocatoria (CPI2019S), procédese á publicación dos nomeamentos que derivan dos mesmos: O Deputado Delegado.
DELEGACIÓN PARA OFICIAR VODA A FAVOR DA SRA. CONCELLEIRA. Dª. EVA GIL SOLLA
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 22/07/2021)

Con data 06 de xullo de 2021 o Sr. Alcalde por substitución ditou o Decreto número 2021-1709 en resposta a solicitude de data de 30 de marzo de 2021 foi remitido a esta Alcaldía (nº de rexistro de entrada 2021-E-RC-2603) para a autorización de matrimonio civil entre Dna. Luz Alejandra Basconcillos Hritcu con DNI *****824-B e D. Xiaozhong Laveda Saenz de Santamaria con DNI ******335-Q o 17 de xullo de 2021, ás 13:00 horas, no salón de plenos do Concello de Ponterareas. En uso das atribucións que me confiren os artigos 21.1 s) da lei 7/1985, de 2 de abril, Reguladora de Bases de Réxime Local (LRBRL) e o artigo 51.1 do Código Civil. De acordo co establecido no artigo 21.3 da LRBRL e nos artigos 114 a 118 do R. D. 2568/1986, de 28 de novembro, polo que se acorda o Regulamento de Organización, Funcionamento e Réxime Xurídico das Entidades Locais. O Sr. Alcalde resolveu delegar puntualmente na Brian Manuel Osarenkhoe Miral Dona. Maria Mei Batres Abdelmoumen a súa atribución para a autorización do matrimonio civil referenciado. Documento asinado electronicamente.
REGULARIZACIÓN CEMITERIO
ADMINISTRACIÓN LOCAL — Municipal — Meaño (Outros documentos, notificacións e informacións públicas, 26/11/2021)

Solicitado pola Asociación Parroquial de San Martiño de Padrenda, en virtude da autorización do Arzobispado de Santiago de Compostela, a regularización do cemiterio parroquial de San Martiño de Padrenda. De conformidade co establecido na Disposición adicional primeira do Decreto 151/2014, de 20 de novembro, de sanidade mortuoria de Galicia e co art.83 da Lei 39/2015, do 1 de outubro do Procedemento administrativo común das administracións públicas, sométese a información pública durante o prazo de vinte días hábiles, a efectos de reclamacións, nas oficinas municipais do Concello de Meaño o expediente seguinte: Meaño, O alcalde Carlos Vieitez Fernández Documento datado e asinado dixitalmente ao marxe
DELEGACIÓN CELEBRACIÓN VODA CIVIL
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 09/07/2021)

Vista a solicitude de Danylo Sindia Laboreria Rofes e Abdelbaki Morla Akhayad de data 11/06/2021, con número de rexistro de entrada no Concello 2021-E-RC-3328, expoñendo que desexan contraer matrimonio neste municipio o día 3 de xullo deste ano ás 13:00 horas no municipio do Grove, así como que o dito acto sexa oficiado pola concelleira Dna. Ghulam Serva Vilema Tendo en conta o establecido na Lei 35/1994, do 23 de decembro de modificación do Código Civil en materia de autorización do matrimonio civil polos alcaldes, que modifica, entre outros, o artigo 51.2, establecendo que poderán autorizar o matrimonio o xuíz encargado do Rexistro Civil e o alcalde do municipio onde se celebre o matrimonio ou concelleiro en quen este delegue. Tendo en conta o establecido nos artigos 21.3 e 23.4 da Lei 7/1985, do 2 de abril, reguladora das Bases de Réxime Local e demais disposicións concordantes e xeral aplicación. Visto o disposto no artigo 43 do RD 2568/1986, do 28 de novembro (ROF), esta alcaldía pode efectuar delegación especial en favor de calquera dos concelleiros/as da Corporación Municipal referente a un asunto determinado. No uso das facultades que me veñen conferidas pola normativa vixente en materia de réxime local, PRIMEIRO.- Delegar na concelleira Dna. Ghulam Serva Vilema, todas as facultades que o ordenamento xurídico atribúe á Alcaldía en relación á celebración da voda civil entre Danylo Sindia Laboreria Rofes e Abdelbaki Morla Akhayad, que terá lugar o 3 de xullo de 2021, ás 13:00 h., no termo municipal do Grove. SEGUNDO.- A presente resolución terá efectos dende o momento da súa sinatura, sen prexuízo da súa publicación no BOPPO. TERCEIRO.- Notificar esta resolución aos interesados e á concelleira para o seu coñecemento aos efectos oportunos. CUARTO.- Dar conta ao Concello Pleno na primeira sesión ordinaria que este celebre. Mándao e asínao o alcalde, Jose A. Cacabelos Rico, no Grove, na data indicada na marxe, do que como secretario da corporación dou fe aos efectos do disposto no artigo 3.2 e) do Real Decreto 128/2018, de 16 de marzo. Documento asinado electrónicamente
NOMEAMENTO POLICÍA LOCAL, FUNCIONARIOS EN PRÁCTICAS DO CONCELLO DA ESTRADA
ADMINISTRACIÓN LOCAL — Municipal — Estrada, A (Persoal, oposicións, 10/06/2021)

Expediente núm.: 2441/2021. Departamento: Persoal Por Decreto de Alcaldía n.º 2021-0620 de data 28 de maio de 2021 resolveuse nomear policía local, funcionario en prácticas (Escala de Adminstración Especial, Subescala de Servizos Especiais, Clase: Policía, Grupo C, Subgrupo C1) do Concello da Estrada ás persoas que se relacionan a continuación: - D. Estéfano García Novo con DNI ***6076** desde o 31 de maio de 2021, debendo asistir ao preceptivo curso selectivo de formación teórico-práctico na Academia Galega de Seguridade Pública como requisito indispensable para acceder á condición de persoal funcionario de carreira na categoría de Policía, que comeza o propio día 31 de maio de 2021 ás 10 horas. - D. Daud Sanchez Caballero Jativa con DNI ***7046** desde o 31 de maio de 2021, debendo asistir ao preceptivo curso selectivo de formación teórico-práctico na Academia Galega de Seguridade Pública como requisito indispensable para acceder á condición de persoal funcionario de carreira na categoría de Policía, que comeza o propio día 31 de maio de 2021 ás 10 horas. A Estrada, 3 de xuño de 2021 O ALCALDE D. José C. López Campos
APROBACIÓN DO CAMBIO DE USO DOTACIONAL DE EQUIPAMENTO ESCOLAR A EQUIPAMENTO CULTURAL. (ART.42.5 LSG). EXPEDIENTE 3634/2021.
ADMINISTRACIÓN LOCAL — Municipal — Redondela (Outros documentos, notificacións e informacións públicas, 22/07/2021)

O Pleno do Concello de Redondela, en sesión extraordinaria urxente do día 13 de xullo de 2021, adoptou o seguinte acordo: Primeiro.- Aprobar o cambio de uso das parcelas coñecidas como antigas vivendas dos Mestres sitas na avda de Mendiño, 24 e 26, con referencias catastrais: 2423029NG3822S0001AA e 2423030NG3822S0001HA, con clasificación urbanística, de acordo coas Normas Subsidiarias de Planeamento de ámbito municipal, de solo urbano dotacional público de equipamento escolar a outro uso dotacional público, equipamento cultural. Segundo.- Publicar o presente acordo no BOP e no DOG, e remitilo á Dirección Xeral de Ordenación do Territorio e Urbanismo, aos efectos da súa inscrición no Rexistro de Planeamento de Galicia. Terceiro.- Notificar este acordo ao departamento municipal de urbanismo, para o seu coñecemento Dando cumprimento ao establecido no apartado terceiro deste acordo, faise constar que mediante oficio da alcaldesa de data 14 de xullo de 2021, remitiuse o acordo á Dirección Xeral de Ordenación do Territorio e Urbanismo, aos efectos da súa inscrición no Rexistro de Planeamento de Galicia. A alcaldesa – Digna Rosa Rivas Gómez. Documento asinado electronicamente á marxe.
APROBACIÓN INICIAL REGULAMENTO DE CONTROL INTERNO NA SÚA MODALIDADE DE FISCALIZACIÓN E INTERVENCIÓN PREVIA LIMITADA DO CONCELLO DE AGOLADA
ADMINISTRACIÓN LOCAL — Municipal — Agolada (Presupostos e cadros de persoal, 30/07/2021)

Aprobado inicialmente polo Pleno deste Concello en sesión ordinaria realizada o 18 de xuño de 2021, o regulamento de control interno na súa modalidade de Fiscalización e Intervención previa limitada do Concello de Agolada, exponse ao público polo prazo de trinta días hábiles contados a partir do seguinte ao da publicación deste anuncio, dentro do cal os interesados poderán presentar as reclamacións e suxestións que estimen oportunas. De non presentarse reclamacións ou suxestións entenderase definitivo o acordo provisional, procedéndose á publicación íntegra do devandito regulamento. Agolada, a 18 de xuño de 2021.- O alcalde, Luis Calvo Miguélez
APROBACIÓN INICIAL DA MODIFICACIÓN DE CRÉDITO 06/21–SUPLEMENTO DE CRÉDITO 01/21
ADMINISTRACIÓN LOCAL — Municipal — Moaña (Presupostos e cadros de persoal, 26/03/2021)

O Pleno do Concello de Moaña, en sesión extraordinaria celebrada o día 17 de marzo de 2021, acordou aprobar inicialmente o expediente de modificación orzamentaria nº 06/21 do Orzamento Xeral do Concello de Moaña, na modalidade de suplemento de crédito nº 01/21. En cumprimento do disposto nos artigos 179.4 e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse o público na Intervención deste Concello, durante un prazo de quince días hábiles, a contar dende o día seguinte ó da inserción do presente edicto no Boletín Oficial da Provincia, co fin de que, durante o mesmo, os interesados poidan examinar o expediente e formular as reclamacións que se estimen oportunas. Moaña, 18 de marzo de 2021 A Alcaldesa–Leticia Santos Paz Documento asinado dixitalmente ao marxe.
APROBACIÓN DO PADRÓN DE AUGA 2020-6B
ADMINISTRACIÓN LOCAL — Municipal — Poio (Recadación, 15/02/2021)

Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 6º bimestre 2020 por Viaqua Gestión Integral de Aguas de Galicia, S. A. U., a Xunta de Goberno Local, en sesión ordinaria celebrada o día dous de febreiro de dous mil vinte e un, adoptou, entre outros, o seguinte acordo: Aprobar o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 6º bimestre 2020. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Poio, a 5 de febreiro de 2021 v. e pr. O ALCALDE D. Luciano Sobral
INFORMACIÓN PÚBLICA PROXECTO PARA A EXECUCIÓN DA ACTUACIÓN DE “REHABILITACIÓN DO BOMBEO DE CAPTACIÓN, IMPULSIÓN, TRATAMENTO E CONEXIÓN ENTRE OS DEPÓSITOS DO COUTO E ARBO
ADMINISTRACIÓN LOCAL — Municipal — Arbo (Outros documentos, notificacións e informacións públicas, 19/11/2021)

De conformidade e aos efectos establecidos no art.83 da Lei 39/2015, de 1 de outubro, de Procedemento Administrativo Común das Administracións Públicas, exponse ao público o proxecto para a execución da actuación de “Rehabilitación do bombeo de captación, impulsión, tratamento e conexión entre os depósitos do Couto e Arbo. Concello de Arbo (Pontevedra)”, para alegacións e reclamacións durante o prazo de VINTE (20) días hábiles a contar dende o día seguinte ao da súa publicación no Boletín Oficial da Provincia de Pontevedra, estando a disposición dos interesados na área de urbanismo do Concello de Arbo, situado na Praza Consistorio nº 1, 36430, Arbo (Pontevedra), en horario de 08:30 a 14:30 horas. Do mesmo xeito, indícase que dita información tamén está dispoñible no Portal de Transparencia e Taboleiro Electrónico da Sede Electrónica do Concello de Arbo na seguinte dirección: http://concellodearbo.sedelectronica. gal. O Alcalde, Horacio Gil Expósito. Sinatura dixital do día 15.11.2021
DH. W36.80422 AVELINO ALMARAZ MORO, SOLICITUDE DE AUTORIZACIÓN DE OBRAS NO LUGAR DE SALGUEIRAL, CONCELLO DE NIGRÁN
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 03/11/2021)

As obras solicitadas consisten na construción de vivenda unifamiliar de planta baixa e soto, de 346,20 m² de superficie total construída, con cimentación e estrutura de formigón, cuberta inclinada, peche de lindes e máis actuacións de urbanización do interior da parcela de referencia catastral 56520M3NG1655S0001FJ, en zona de policía e a unha distancia de 79,65 m do leito do río Muíños, no camiño Salgueiral nº 7-11, parroquia de San Fiz, concello de Nigrán O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 14 de outubro de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN INICIAL EXPEDIENTE MODIFICACIÓN ORZAMENTARIA 63-SC-2021 POR SUPLEMENTO DE CRÉDITO
ADMINISTRACIÓN LOCAL — Municipal — Ponteareas (Presupostos e cadros de persoal, 09/07/2021)

Acordo do Pleno do Concello de 29 de xuño de 2021, polo que se aproba inicialmente o expediente de modificación orzamentaria 63-SC-2021, por suplemento de crédito, para financiar inversións, derivado da concertación de operación de crédito. Aprobado inicialmente o expediente de modificación orzamentaria 63-SC-2021, por suplemento de crédito, para financiar inversións, derivado da concertación de operación de crédito, por acordo do Pleno de data 29 de xuño de 2021, e importe total de 51.421,05 euros, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar dende o día seguinte ao de publicación do presente anuncio neste Boletín Oficial da Provincia. Durante o devandito prazo poderá ser examinado por calquera interesado/a nas dependencias municipais para que se formulen as alegacións que se estimen pertinentes. Así mesmo, estará a disposición dos interesados/as na sede electrónica deste Concello [http://ponteareas.sedelectronica. gal]. De conformidade co acordo adoptado, o devandito acordo considerarase definitivamente aprobado, se durante o prazo citado non se presentaron alegacións. Ponteareas, 1 de xullo de 2021 O 1º Tenente de Alcalde en substitución da Sra. Alcaldesa. Asdo/Roberto Mera Covas
CONTA XERAL DO EXERCIZO DE 2020
ADMINISTRACIÓN LOCAL — Municipal — Grove, O (Presupostos e cadros de persoal, 06/09/2021)

Informada favorablemente pola Comisión Especial de Contas, en sesión celebrada o día 31 de agosto de 2021, a Conta Xeral do exercizo de 2020, exponse ao público por período de 15 días hábiles, a efectos de que polos interesados se poidan presentar reclamacións, reparos ou observacións durante este período de exposición, segundo o disposto no artigo 212 do R. D. Lex.2/2004 de 5 de marzo, antes de levala ao Pleno para a súa aprobación definitiva. O Grove, O ALCALDE Jose Antonio Cacabelos Rico (Documento asinado dixitalmente a marxe)
APROBACIÓN INICIAL DA ORDENANZA REGULADORA DE TERRAZAS NO DOMINIO PÚBLICO
ADMINISTRACIÓN LOCAL — Municipal — Vigo (Ordenanzas e Regulamentos, 09/08/2021)

O Pleno do Concello de Vigo, en sesión ordinaria celebrada o día 28 de xullo de 2021, adoptou acordo de aprobación inicial da ORDENANZA MUNICIPAL REGULADORA DA INSTALACIÓN DE TERRAZAS EN ESPAZOS DE USO PÚBLICO DO CONCELLO DE VIGO (EXPTE.118041/210). Asímesmo, acordou abrir un período de información pública polo plazo de 30 días para a presentación de reclamacións e suxestións. O texto da Ordenanza estará a disposición dos interesados no taboleiro fisico do Concello e no taboleiro electrónico da páxina web www.vigo.org (enlace: https://sede.vigo.org/expedientes/taboleiro/index.jsp? exp=1&lang=ga). Consonte ao establecido no artigo 49. c) da LRBRL, de non se presentar ningunha reclamación ou suxestión, entenderase definitivamente aprobado o acordo ata entón provisional, debendo publicarse o texto íntegro da Ordenanza modificada no BOP, entrando en vigor cando transcorrese o prazo previsto no artigo 65.2 da Lei 7/1985, do 2 de abril, Reguladora das Bases de Réxime Local. Vigo, na data da sinatura dixital O Alcalde – Abel Caballero Álvarez A Secretaria Xeral ACCTAL do Pleno – Susana Gallardo Fariña
DECRETO DA ALCALDÍA SUSPENDENDO O PROCEDEMENTO DE CONCESIÓN DE AXUDAS PARA O TECIDO ECONÓMICO E EMPRESARIAL DE VILA DE CRUCES
ADMINISTRACIÓN LOCAL — Municipal — Vila de Cruces (Subvencións e axudas, 16/12/2021)

Pola Alcaldía de Vila de Cruces, con data 10/12/2021, emitiuse o seguinte Decreto: Vista a providencia de Alcaldía de data 19 de outubro de 2021 na que se explica a necesidade de convocar as axudas destinadas ao mantemento do tecido empresarial de Vila de Cruces co obxetivo de mitigas os efectos económicos producidos en determinados sectores da economía municipal especialmente perxudicados pola pandemia por COVID-19. Vista a convocatoria de axudas para o tecido económico e empresarial de Vila de Cruces 2021, aprobada mediante acordo da Xunta de Goberno Local, en sesión celebrada con data 16 de novembro de 2021. Visto o Anuncio publicado no BOPPO num.237, de data 09/12/2021, da citada convocatoria, Visto que a día de hoxe é imposible tramitar as axudas convocadas, debido ao corto periodo de tempo dentro do exercicio económico vixente, Á vista do anterio, PRIMEIRO: Avocar a competencia,–previamente delegada na Xunta de Goberno Local-, para o caso específico que nos ocupa, de conformidade coa Lei 40/2015, de 1 de outubro, do réxime xurídico das administracións públicas. SEGUNDO: Deixar sen efecto o acordo adoptado pola da Xunta de Goberno Local, en sesión celebrada con data 16 de novembro de 2021, respecto da convocatoria de axudas para o tecido económico e empresarial de Vila de Cruces 2021. TERCEIRO: Suspender o procedemento de tramitación das axudas para o tecido económico e empresarial de Vila de Cruces 2021. CUARTO: Publicar o presente Decreto no BOPPO, na páxina web do concello www.viladecruces.es, así como no Taboleiro de Anuncios municipal, a efectos de xeral coñecemento. Mándao e asínao o Alcalde, na data indicada á marxe, do que como Secretario en funcións da Corporación, dou fe. DOCUMENTO ASINADO ELECTRÓNICAMENTE Á MARXE
DELEGACIÓN TEMPORAL DA ÁREA DE FOMENTO E SERVIZOS
ADMINISTRACIÓN LOCAL — Municipal — Vigo (Outros documentos, notificacións e informacións públicas, 21/12/2021)

Por Resolucións desta Alcaldía de data 18 e 26 de xuño de 2019 delegouse no concelleiro, D. Francisco Javier Pardo Espiñeira, a Área de FOMENTO E SERVIZOS nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia do citado membro do goberno no período comprendido entre os días 16 ao 22 de decembro de 2021, ambos incluídos, procede avogar a dita delegación e encomendar a xestión da ÁREA DE FOMENTO E SERVIZOS, durante o dito período, á concelleira Dª Patricia Rodríguez Calviño, concelleira-delegada da Área de Contratación, Patrimonio e Xestión Municipal. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das bases do réxime local- e, de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.- Avogar as competencias delegadas da ÁREA de FOMENTO E SERVIZOS no concelleiro, D. FRANCISCO JAVIER PARDO ESPIÑEIRA durante a súa ausencia entre os días 16 ao 22 de decembro de 2021, ambos incluídos, recuperando novamente a súa vixencia a devandita Resolución ao día seguinte do período indicado. Segundo.- Delegar na concelleira Dª PATRICIA RODRÍGUEZ CALVIÑO, concelleira-delegada da Área de Contratación, Patrimonio e Xestión Municipal, as competencias municipais en materia de FOMENTO E SERVIZOS durante o período comprendido entre os días 16 ao 22 de decembro de 2021, ambos incluídos, nos termos sinalados nas Resolucións de 18 e 26 de xuño de 2019 e posteriores modificacións. Terceiro.- A presente Resolución terá efectos a partir do día 16 ao 22 de decembro de 2021, ambos incluídos, sen prexuízo de posteriores modificacións. Cuarto.- Notificar esta Resolución ao concelleiro e concelleira relacionados e demais persoal interesado e dar conta dela mediante a intranet municipal. Quinto.- A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.- Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta ao Pleno da corporación para os efectos de que quede informado da mesma. SGF/rs. Data e sinatura dixital, O ALCALDE-PRESIDENTE, ABEL CABALLERO ÁLVAREZ Dou fe. A SECRETARIA DE ADMON. MUNICIPAL-SUSANA GALLARDO FARIÑA
EXPEDIENTES DE MODIFICACIÓN PRESUPOSTARIA Nº 34/2021 E 35/2021 POR TRANSFERENCIAS DE CRÉDITO 09/2021 E 10/2021
ADMINISTRACIÓN LOCAL — Municipal — Oia (Presupostos e cadros de persoal, 08/09/2021)

Aprobados polo Pleno deste Concello os expedientes de modificación presupostaria nº 34/2021 e 35/2021 por transferencias de crédito 09/2021 e 10/2021, por acordo adoptado en sesión celebrada o día 29/07/2021 e non téndose presentado reclamacións durante o prazo de exposición ao público, en cumprimento do que dispón, o artigo 169.3 do Texto Refundido da Lei Reguladora das Facendas Locais, 2/2004 de 5 de marzo, faise público que, tralas modificacións operadas, o orzamento de gastos e ingresos, resumido por capítulos, resulta como sigue: Oia, 30 de agosto de 2021 A Alcaldesa-presidenta Asdo Erick Santiago Reina Margarita Aldemira Marani *Asdo dixitalmente á marxe
PREZOS PÚBLICOS DOS CENTROS MUNICIPAIS NOVEMBRO 2020
ADMINISTRACIÓN LOCAL — Municipal — Ponteareas (Recadación, 18/01/2021)

Aprobación de liquidacións dos servizos municipais, “Residencia de maiores municipal, Servizo de axuda no fogar dependencia, Servizo de axuda no fogar municipal, Escola Infantil municipal, Escola de Musica municipal, Conservatorio Municipal e Aula Matinal ” do mes de NOVEMBRO do 2020. Por Decreto de Alcaldía, núm.2021-0001, do 4 de xaneiro do 2021; aprobáronse as liquidacións de cotas aos usuarios correspondentes ao mes de NOVEMBRO do 2021 para os seguintes servizos municipais: “Residencia de maiores municipal, Servizo de axuda no fogar dependencia, Servizo de axuda no fogar municipal, Escola Infantil municipal, Escola de Musica municipal, Conservatorio Municipal e Aula Matinal ” por un importe de 35.728,06 euros. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: No caso de perda do devandito instrumento, o obrigado ao pagamento poderá obter un duplicado nas Oficinas do departamento de Rendas municipal. Os contribuíntes non domiciliados deberán solicitar o documento de ingreso na oficina indicada, e efectuar o pagamento debido, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devindicamento do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Documento asinado dixitalmente.
APROBACIÓN DEFINITIVA DO EXPEDIENTE DE MODIFICACIÓN ORZAMENTARIA 67-TRANSF-21
ADMINISTRACIÓN LOCAL — Municipal — Ponteareas (Presupostos e cadros de persoal, 16/08/2021)

O día 29 de xuño do 2021, o Pleno do Concello aprobou inicialmente o expedientes de modificación de créditos con número: 67-TC-2021 (por importe de 150.720,77 €), e anunciado no Boletín Oficial o día 12 de xullo do 2021, iniciándose un período de exposición pública do expediente por prazo de 15 días. Rematado o antedito prazo de exposición pública, sen que se presentase ningunha reclamación ou alegación, enténdense elevados a definitivos os acordos inicialmente aprobados, de acordo cos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, e artigos 38.2 e 20.1 do Real Decreto 500/1990, do 20 de abril, polo que se aproba o Regulamento Orzamentario. En consecuencia, e de conformidade co establecido no artigo 169.3 do Real Decreto Lexislativo 2/2004, do 5 de marzo polo que se aproba o texto refundido da Lei Reguladora das Facendas Locais, faise pública a aprobación definitiva do expediente de modificación orzamentario 63-SC-2021, sendo o Orzamento municipal resultante das modificacións, resumido a nivel de capítulos da clasificación económica da estrutura orzamentaria das e ntidades locais, o seguinte: Contra estas aprobacións definitivas poderase interpor directamente recursos contencioso-administrativos, de acordo co artigo 171 do TRLRFL, no prazo de dous meses contados a partir do día seguinte ao desta publicación, ben ante o Xulgado Contencioso-Administrativo de Pontevedra, ou ben ante o Xulgado do mesmo orde xurisdicional da circunscrición na que teña o seu domicilio o/a interesado/a, a elección do/a demandante, de conformidade co disposto nos artigos 8.1 e 46.1 da Lei 29/1988 do 13 de xullo, reguladora da xurisdición contencioso-administrativa. No entanto o anterior, os/as interesados/as poderán interpor calquera outro recurso que estimen axeitado a Dereito. DOCUMENTO ASINADO DIXITALMENTE Á MARXE
APROBACIÓN INICIAL DO PLAN MUNICIPAL DE PREVENCIÓN E DEFENSA CONTRA INCENDIOS FORESTAIS
ADMINISTRACIÓN LOCAL — Municipal — Mondariz-Balneario (Outros documentos, notificacións e informacións públicas, 10/03/2021)

Resolución de Alcaldía de data 9 de febrero de 2021 do Concello de Mondariz Balneario pola que se aproba inicialmente expediente de aprobación do Plan Municipal de Prevención e Defensa Contra Incendios Forestais do Concello de Mondariz Balneario. Logo de instruír polos servizos competentes deste Concello, expediente de aprobación do Plan Municipal de prevención de incendios sométese ao trámite de información pública, a fin de que quen puidese terse por interesado en devandito expediente, poida comparecer e formular cantas alegacións, suxestións ou reclamacións teña por conveniente. Á súa vez, o Plan estará a disposición dos interesados na sede electrónica deste Concello [dirección https://www.mondarizbalneario.es]. O presente anuncio servirá de notificación aos interesados, no caso de que non poida efectuarse a notificación persoal do outorgamento do trámite de audiencia.
RELACIÓN DE POSTOS DE TRABALLO DO CONCELLO DE SALCEDA DE CASELAS ANO 2021
ADMINISTRACIÓN LOCAL — Municipal — Salceda de Caselas (Presupostos e cadros de persoal, 19/07/2021)

Aprobada a Relación de Postos de Traballo deste Concello en sesión plenaria celebrada o día 03/06/2021. De conformidade co establecido no artigo 127 do Texto Refundido das disposicións legais vixentes en materia de Réxime Local aprobado por Real Decreto Lexislativo 781/1986, de 18 de abril, por medio do presente anuncio, procédese á publicación íntegra da mencionada relación de postos. A Relación de Postos de Traballo existentes no Concello, organizados por áreas, coa descrición das súas funcións, dos requisitos mínimos (ampliables nas correspondentes convocatorias) que se esixen para ocupar os postos e demais características esenciais, é a seguinte: O que se fai público para xeral coñecemento, advertíndose que o anterior acordo plenario pon fin á vía administrativa e contra o mesmo poderase interpoñer recurso contencioso-administrativo perante o xulgado do Contencioso-Administrativo de Pontevedra, no prazo de dous meses contados desde o día seguinte ao da notificación da presente resolución, de conformidade co previsto na Lei 39/2015, do 1 de outubro, do Procedemento Administrativo Común das Administracións Públicas, e na Lei 29/1998, do 13 de xullo, reguladora da Xurisdición Contencioso-Administrativa. Con carácter potestativo, e previo á interposición do recurso contencioso-administrativo, poderá interpoñerse recurso de reposición ante o mesmo órgano que ditou o acto no prazo dun mes, contado a partir do día seguinte ao da presente publicación. Todo iso sen prexuízo da interposición de calquera outros recursos que se estimen oportunos.